- આણંદથી માત્ર ૯ કિમી દૂર આવેલા ભાલેજ પાસેના કાસોર ગામ જે સંત કરુણાસાગર(સત કૈવલ)ની પ્રાગટ્યભૂમિ છે. વહીવંચા તથા દંતકથા અને ઇતિહાસ અનુસાર અગિયારમી સદીના અરસામાં ત્ર્યંબકસેન રાજાએ ત્રંબાવટીનગરી વસાવી હતી. ત્યારપછી કનકસેન રાજા ગાદીએ આવ્યો હતો. જેણે આ નગરીનું નામ બદલીને કંકાવટી(કાસોર) કર્યું હતું. આ ગામે કંસારાઓની વસ્તી હતી. જેમની કલા પ્રખ્યાત હતી. કનકસેન નાથ સંપ્રદાયનો અનુયાયી હતો. પરંતુ રામકૃષ્ણ પરમહંસની માફક તે પોતાની કુળદેવી મહાકાલી સાથે પ્રત્યક્ષ વાતચીત કરી શકતો હતો.